O trestallo de futbol base d'o Barcelona convocó alavez a lo choven archentino a un partiu de preba con l'infantil A, en un d'os campos d'alto d'o Miniestadi, o numero 3. «Marcó seis gols, disparó dos vezes a lo poste y a la meya parte abioron de cambiar-le d'equipo pa equilibrar l'amistoso», recuerda Joan Lacueva, que ta part d'alavez yera l'executivo responsable d'o futbol base d'o club. Rexach lo veyió en a preba y se resolvió a situazión. «Plegué con o partiu empezau y no me dio tiempo a posar-me. Teneba claro que, si no le fichabanos, nos arrepentiríanos» recuerda. O 14 d'aviento, dezaga de reunir-se con os suyos pais y con o cual yera o suyo achén, Horacio Gaggioli, en una tabierna redautó un prenzipio d'alcuerdo sobre una sarvilleta de papel, que se siñó por totas as partes implicadas, a modo de contrato, an Rexach se comprometeba a lo suyo fichaje.